Tigrova supruga - prvi roman američke spisateljice Tee Obreht
U balkansku zemlju koja se oporavlja od rata stiže mlada liječnica Natalia koju tu dočekuje "iluzija normalnosti, ali nikad mir".
Spisateljica rođena prije 25 godina u Beogradu vješto manevrira između stvarnog i fantastičarskog, a njeno pripovijedanje karakteriziraju jasnoća i strast. Mlada američka spisateljica Tea Obreht rođena je u Beogradu, a od svoje 12 godine živi u Sjedinjenim Državama. Dosad je objavljivala u najuglednijim američkim časopisima, kao što su , , , i , a ju je prošle godine svrstao među 20 izuzetnih američkih pisaca mlađih od 40 godina. Ovaj tjedan objavila je svoj roman prvijenac čija se radnja događa u jednoj neidentificiranoj zemlji bivše Jugoslavije. U jednu balkansku zemlju koja se oporavlja od nedavnog rata stiže mlada liječnica Natalia na dragovoljni rad u jedno sirotište. Kako se privikava na novu okolinu, zajedno sa svojom prijateljicom Zorom, počinje posvuda oko sebe otkrivati drevna praznovjerja i tajnovitost. Istovremeno glavna junakinja, koja pripovijeda roman u prvom licu, sučeljena je s neobičnim okolnostima koje okružuju smrt njenog djeda s kojim je razvila vrlo blizak odnos još kao djevojčica. Nakon djedove smrti Natalia se vraća u selo u kojem je rođena. Tu sazna za narodnu priču o jednom tigru koji je pobjegao iz zoološkog vrata u gradu nakon njemačkog bombardiranja i terorizirao selo, te o stvorenju koje je navodno bila njegova supruga – jednu gluhu i nijemu ženu. Autorica Tea Obreht kaže kako je to selo postalo ključni moment njenog romana već na samom početku, ali da je više o seoskom životu saznala kasnije: "Saznala sam o tome na jedan neobičan i neočekivan način. To je selo bilo u romanu od početnih verzija. Ali tek kad sam posjetila Srbiju i Hrvatsku u ljeto 2009. godine gdje sam istraživala građu za non-fiction tekst koji je objavljen u časopis , poprimilo je stvarnu dimenziju. Otišla sam tamo tražeći mitove o vampirima u malim selima i tu sam stekla iskustvo iz prve ruke o tome kako je to kad obilazite od vrata do vrata i ljudima postavljate neugodna pitanja o povijesti njihova sela. Tad sam po prvi put shvatila prirodu zatvorenosti nekog sela, ali i prirodu otvorenosti sela i kako ona mogu tu otvorenost proširiti i na potpune strance. Uz to što sam skupila materijale za spomenuti tekst, to iskustvo je izvršilo veliki utjecaj na treću verziju mog romana." Natalia u knjizi kaže da se "sve što je nužno za razumijevanje njegov djeda" nalazi u dvije priče – one o tigrovoj supruzi i druge koja se s njome isprepliće o Besmrtnom čovjeku. Tea Obreht vješto manevrira između stvarnog i fantastičarskog, a njeno pripovijedanje karakteriziraju jasnoća i strast. Ipak ona uspijeva ispripovjediti isprepletene priče u romanu bez suvišnog prosuđivanja ili sentimentalnosti. U autorica pokazuje da se često, kad životne okolnosti postanu nepodnošljive, okrećemo pričama. A u takvim trenucima istina i stvarnost postaju manje važne od mitova koje stvaramo. Tea Obreht čita kraći ulomak svog romana. A ono što autorica kaže u svojoj knjizi da su dočekali jest "iluzija normalnosti, ali nikad mir". Roman prvijenac Tee Obreht objavila je izdavačka kuća Random House.